
ΠΡΟΣ:
ΔΗΜΟΤΙΚΟ ΣΥΜΒΟΥΛΙΟ


        		                           ΕΙΣΗΓΗΤΙΚΗ ΕΚΘΕΣΗ 
ΘΕΜΑ	: Έγκριση  υψομετρικής μελέτης στην περιοχή του λόφου Σικελίας στο Δήμο Καλλιθέας

Έχοντας υπόψη:
1. Το από 6-3-1953 β.δ. (Α΄ 60), το οποίο καθόρισε τους όρους δόμησης «..επί της λεωφόρου Συγγρού και περιοχής Καλλιθέας» 
2. Το από 11-5-1955 β.δ. (Α΄ 122), με το οποίο τροποποιήθηκε και επεκτάθηκε το ρυμοτομικό σχέδιο Καλλιθέας στην περιοχή του λόφου Σικελίας.
3. Την υπ’ αρ. 427392/567/8-7-1987 απόφαση Νομάρχη Πειραιά (Δ΄ 763), με την οποία ενεκρίθη η τροποποίηση - αναθεώρηση ρυμοτομικού σχεδίου Δήμου Καλλιθέας στην περιοχή του Λόφου Σικελίας Ν. Πειραιά 
4. Την υπ’ αρ. 52453/12/19-12-1995 απόφαση Νομάρχη Αθηνών που ενεκρίθη η αναθεώρηση του ρυμοτομικού σχεδίου της περιοχής λόφου Σικελίας του Δήμου Καλλιθέας (Δ΄1198).
5. Την υπ’ αρ. 11885/123/19-5-2004 απόφαση Νομάρχη Αθηνών (Δ΄ 488), με την οποία επανεγκρίθηκε η μελέτη ανάπλασης στην περιοχή του λόφου Σικελίας του Δήμου Καλλιθέας Ν. Αττικής.
6. Την υπ’ αρ. 884537/16-11-2020 απόφαση Περιφερειακού Συμβούλου για την άρση ρυμοτομικής απαλλοτρίωσης και τροποποίηση του εγκεκριμένου ρυμοτομικού σχεδίου στο ΟΤ 433Γ επί του λόφου Σικελίας του Δήμου Καλλιθέας, ιδιοκτησίας Βασιλικής Συρίγου, σε συμμόρφωση με τις με υπό στοιχεία Α4458/2013 και Α437/2018 αποφάσεις των 1ου Τριμελούς Τμήματος Διοικητικού Πρωτοδικείου Πειραιά και 10ου Τριμελούς Τμήματος Διοικητικού Πρωτοδικείου Πειραιά, αντίστοιχα (ΦΕΚ 784Δ/30-11-2020).
7. Την με αριθμ. 67013/08-12-2025 αίτηση του μηχανικού Δασκαλάκη Ν. ,περί έγκρισης της υψομετρικής μελέτης των πεζόδρομων μεταξύ των Ο.Τ. 433Γ -433Β, 433Γ-432Β και 433Γ-432Α στο Δήμο Καλλιθέας. Η εν λόγω υψομετρική μελέτη συνοδεύεται από οριζοντιογραφία (κλίμακα 1:200), μηκοτομές (κλίμακας 1:50 και 1:500) και Τεχνική Έκθεση. 
8. Την με αριθμ. 68306 /15-12-2025 συμπληρωματική Τεχνική Έκθεση του μηχανικού Δασκαλάκη Ν.
9. Την με αριθμ. 44887/14-09-2026 εκ νέου υποβολή της υψομετρικής μελέτης, σύμφωνα με τις επισημάνσεις της Υπηρεσίας, που αποτελείται από υψομετρική αποτύπωση-οριζοντιογραφία (κλίμακας 1:200), πρόταση υψομετρικής μελέτης (κλίμακας 1:200), μηκοτομές (κλίμακας 1:200 - 1:20 και 1:50 - 1:5) και Τεχνική Έκθεση.
10. Το γεγονός ότι στα ΟΤ 433Β και 433Γ υπάρχουν ιδιοκτησίες, οι οποίες δεν εξυπηρετούνται από διαμορφωμένες και διανοιγμένες οδούς, παρά το ότι το ισχύον πολεοδομικό καθεστώς ορίζει την διάνοιξη πεζόδρομων και κοινόχρηστων χώρων. Επομένως, υπάρχει η ανάγκη έγκρισης υψομετρικής μελέτης προκειμένου να ορισθεί η οριστική στάθμη του κρασπέδου και να δοθεί η δυνατότητα να συνδεθούν οι ιδιοκτησίες αυτές με τον διαμορφωμένο περιβάλλοντα ιστό της πόλης και συγκεκριμένα με τις ήδη διαμορφωμένες οδούς Χατζοπούλου και Πλ. Γεμιστού.

Εισηγούμαστε την έγκριση της υψομετρικής μελέτης των πεζόδρομων που εκκινούν από τη διασταύρωση των οδών Χατζοπούλου και Πλ. Γεμιστού, μεταξύ των Ο.Τ. 433Β-432Β(ΚΧ), 433Β-433Γ, 433Β-ΚΧ (παρά την οδό Χατζοπούλου) και 432-432Β (ΚΧ) στην περιοχή του Λόφου Σικελίας, με σκοπό την οριστική διαμόρφωσή τους.


	Ο ΔΗΜΑΡΧΟΣ ΚΑΛΛΙΘΕΑΣ

                                                                                                                                     ΚΩΣΤΑΣ ΑΣΚΟΥΝΗΣ

Συνημμένα:
· Υψομετρική αποτύπωση - Οριζοντιογραφία (κλίμακας 1:200) του πολιτικού μηχανικού Δασκαλάκη Ν.
· Πρόταση υψομετρικής μελέτης (κλίμακας 1:200) του πολιτικού μηχανικού Δασκαλάκη Ν.
· Μηκοτομές (κλίμακας 1:200 - 1:20 και 1:50 - 1:5) του πολιτικού μηχανικού Δασκαλάκη Ν.
· Τεχνική Έκθεση

ΚΟΙΝ/ΣΗ	                                                                                                          
-Γραφείο Δημάρχου
-Γραφείο Αντιδημάρχου κου Γαλανόπουλου
-Τ.Υ. 

